
హీరో మహేశ్, డైరెక్టర్ కొరటాల శివ కాంబినేషన్లో తయారవుతున్న రెండో చిత్రం ‘భరత్ అను నేను’. డి.వి.వి. దానయ్య నిర్మిస్తున్న ఈ చిత్రంలో నాయికగా ముంబై అమ్మాయి, ‘ఎం.ఎస్. ధోని: ది అన్టోల్డ్ స్టోరీ’ ఫేమ్ కియారా ఆడ్వాణీ తెలుగు తెరకు పరిచయమవుతున్నారు. ఇప్పటికే మే నెలలో తొలి షెడ్యూల్ను నిర్వహించారు. ఎ.ఆర్. మురుగదాస్ సినిమా ‘స్పైడర్’తో బిజీగా ఉన్న మహేశ్, ఆ సినిమా టాకీ పార్ట్ను పూర్తిచేసి, బుధవారమే తొలిసారిగా ‘భరత్ అను నేను’ సెట్స్పై అడుగుపెట్టారు. బేగంపేటలోని ఒక క్లబ్బులో మహేశ్, మరికొంతమంది ఆర్టిస్టులపై దర్శకుడు శివ సన్నివేశాలను చిత్రీకరిస్తున్నారు. ఈ నెలాఖరు వరకు ఈ షెడ్యూల్ కొనసాగుతుందని నిర్మాత దానయ్య తెలిపారు. ఇప్పటి వరకూ పొలిటీషియన్గా తెరపై నటించని మహేశ్, తొలిసారిగా ఇందులో ముఖ్యమంత్రి గా కనిపించనుండటం విశేషం. పొలిటికల్ డ్రామా మేళవించిన యాక్షన్ ఎంటర్టైనర్గా ఈ చిత్రాన్ని శివ రూపొందిస్తున్నారు. దేవిశ్రీ ప్రసాద్ స్వరాలు సమకూరుస్తున్న ఈ చిత్రానికి రవి కె. చంద్రన్ ఛాయాగ్రాహకుడు. వచ్చే సంక్రాంతికి ఈ చిత్రాన్ని ప్రేక్షకుల ముందుకు తేవాలన్నది దర్శక నిర్మాతల సంకల్పం.

heero mahesh, director koratala shiva combinationlo tayaaravutunna rendo chitram ‘bharat anu nenu’. di.vi.vi. daanayya nirmistunna ee chitramlo naayikagaa mumbai ammai, ‘em.es. dhoni: dhi antold story’ fame kiara aadwani telugu teraku parichayamavutunnaaru. ippatike mee nelalo toli shedyulnu nirvahinchaaru. e.ar. murugadas sinima ‘spider’thoo bijiga unna mahesh, aa sinima taakii paartnu poortichesi, budhavarame tolisaarigaa ‘bharat anu nenu’ setspie adugupettaaru. begampetaloni oka clubbulo mahesh, marikontamandi aartistulapai darsakudu shiva sannivesaalanu chitrikaristunnaru. ee nelakharu varaku ee shedule konasaagutundani nirmaata daanayya telipaaru. ippati varakuu politiisiangaa terapai natinchani mahesh, tolisaarigaa indulo mukhyamantri gaa kanipinchanundatam visesham. political drama melavinchina action entertainerga ee chitraanni shiva roopondistunnaaru. devishree prasad swaraalu samakuurustunna ee chitraaniki ravi ke. chandran chayagrahakudu. vache sankraantiki ee chitraanni prekshakula munduku tevalannadi darsaka nirmaatala sankalpam.